
ערכין כה ע"א



טקסט הדף מנוקד



בְּאֶמְצַע יוֹבֵל דְּכֹל כְּמָה דְּלָא מָלְיָא לֵיהּ שָׁנָה לָא מְגָרַע לֵיהּ


מַאי קָא מַשְׁמַע לַן דְּאֵין מְחַשְּׁבִין חֳדָשִׁים עִם הַהֶקְדֵּשׁ הָא בְּהֶדְיָא קָתָנֵי אֵין מְחַשְּׁבִין חֳדָשִׁים עִם הַהֶקְדֵּשׁ מָה טַעַם קָאָמַר מָה טַעַם לֹא גּוֹאֲלִין לְאַחַר יוֹבֵל פָּחוֹת מִשָּׁנָה מִשּׁוּם דְּאֵין מְחַשְּׁבִין חֳדָשִׁים עִם הַהֶקְדֵּשׁ


אֵין מְחַשְּׁבִין חֳדָשִׁים וְכוּ' תָּנוּ רַבָּנַן מִנַּיִן שֶׁאֵין מְחַשְּׁבִין חֳדָשִׁים עִם הַהֶקְדֵּשׁ תַּלְמוּד לוֹמַר וְחִשַּׁב לוֹ הַכֹּהֵן אֶת הַכֶּסֶף עַל פִּי הַשָּׁנִים הַנּוֹתָרוֹת שָׁנִים אַתָּה מְחַשֵּׁב וְאִי אַתָּה מְחַשֵּׁב חֳדָשִׁים


מִנַּיִין שֶׁאִם אַתָּה רוֹצֶה לַעֲשׂוֹת חֳדָשִׁים לַשָּׁנָה עוֹשֶׂה הֵיכִי דָּמֵי כְּגוֹן דְּאַקְדְּשֵׁיהּ בְּפַלְגָא דְּאַרְבְּעִין וְתַמְנֵי


תַּלְמוּד לוֹמַר וְחִשַּׁב לוֹ הַכֹּהֵן מִכׇּל מָקוֹם


מַתְנִי' הַמַּקְדִּישׁ שָׂדֵהוּ בִּשְׁעַת הַיּוֹבֵל נוֹתֵן בְּזֶרַע חוֹמֶר שְׂעוֹרִים חֲמִשִּׁים שֶׁקֶל כָּסֶף הָיוּ שָׁם נְקָעִים עֲמוּקִּים עֲשָׂרָה טְפָחִים אוֹ סְלָעִים גְּבוֹהִים עֲשָׂרָה טְפָחִים אֵינָן נִמְדָּדִין עִמָּהּ פָּחוֹת מִכָּאן נִמְדָּדִין עִמָּהּ


הִקְדִּישָׁהּ שְׁתַּיִם וְשָׁלֹשׁ שָׁנִים לִפְנֵי הַיּוֹבֵל נוֹתֵן סֶלַע וּפוּנְדְּיוֹן לְשָׁנָה וְאִם אָמַר הֲרֵינִי נוֹתֵן דְּבַר שָׁנָה בְּשָׁנָה אֵין שׁוֹמְעִין לוֹ אֶלָּא נוֹתֵן אֶת כּוּלּוֹ כְּאֶחָד אֶחָד בְּעָלִים וְאֶחָד כׇּל הָאָדָם מָה בֵּין בְּעָלִים לְכׇל אָדָם אֶלָּא שֶׁבְּעָלִים נוֹתְנִין חוֹמֶשׁ וְכׇל אָדָם אֵין נוֹתְנִין חוֹמֶשׁ


גְּמָ' תָּנָא כּוֹר זֶרַע וְלֹא כּוֹר תְּבוּאָה מַפּוֹלֶת יָד וְלֹא מַפּוֹלֶת שְׁוָורִים תָּנֵי לֵוִי לֹא מְעֻבֶּה וְלָא מֵידֵק אֶלָּא בֵּינוֹנִי


הָיוּ שָׁם נְקָעִים עֲמוּקִּים כּוּ' וְלִיקְדְּשׁוּ בְּאַנְפֵּי נַפְשַׁיְיהוּ


וְכִי תֵּימָא כֵּיוָן דְּלָא הָווּ בֵּית כּוֹר לָא (הֲווֹ) קָדְשִׁי וְהָתַנְיָא שְׂדֵה מָה תַּלְמוּד לוֹמַר לְפִי שֶׁנֶּאֱמַר זֶרַע חוֹמֶר שְׂעוֹרִים בַּחֲמִשִּׁים שֶׁקֶל כָּסֶף אֵין לִי אֶלָּא שֶׁהִקְדִּישׁ כָּעִנְיָן הַזֶּה מִנַּיִן לְרַבּוֹת לֶתֶךְ וַחֲצִי לֶתֶךְ סְאָה וְתַרְקַב וַחֲצִי תַרְקַב תַּלְמוּד לוֹמַר שָׂדֶה מִכׇּל מָקוֹם


אָמַר מָר עוּקְבָא בַּר חָמָא הָכָא בִּנְקָעִים מְלֵאִים מַיִם דְּלָאו בְּנֵי זְרִיעָה נִינְהוּ דַּיְקָא נָמֵי דְּקָתָנֵי דּוּמְיָא דִסְלָעִים שְׁמַע מִינַּהּ


אִי הָכִי פָּחוֹת מִכָּאן נָמֵי הָנְהוּ נְגָאנֵי דְאַרְעָא מִיקְּרוּ שִׁידְרֵי דְּאַרְעָא מִיקְּרוּ


הִקְדִּישָׁהּ שְׁתַּיִם וְשָׁלֹשׁ וְכוּ' תָּנוּ רַבָּנַן


וְנִגְרַע מֵעֶרְכֶּךָ אַף מִן הַהֶקְדֵּשׁ שֶׁאִם אֲכָלָהּ הֶקְדֵּשׁ שָׁנָה אוֹ שְׁתַּיִם אִי נָמֵי לֹא אֲכָלָהּ אֶלָּא שֶׁהָיְתָה לְפָנָיו נוֹתֵן סֶלַע וּפוּנְדְּיוֹן לְשָׁנָה


וְאִם אָמַר הֲרֵינִי נוֹתֵן כּוּ' תָּנוּ רַבָּנַן מִנַּיִן שֶׁאִם אָמְרוּ בְּעָלִים הֲרֵינוּ נוֹתְנִין דְּבַר שָׁנָה בְּשָׁנָה שֶׁאֵין שׁוֹמְעִין לָהֶם תַּלְמוּד לוֹמַר וְחִשַּׁב לוֹ הַכֹּהֵן אֶת הַכֶּסֶף עַד שֶׁיְּהֵא כֶּסֶף כּוּלּוֹ כְּאֶחָד אֶחָד בְּעָלִים וְאֶחָד כׇּל אָדָם מָה בֵּין בְּעָלִים לְכׇל אָדָם שֶׁהַבְּעָלִים נוֹתְנִין חוֹמֶשׁ וְכׇל אָדָם אֵין נוֹתְנִין חוֹמֶשׁ


מַתְנִי' הִקְדִּישָׁהּ וּגְאָלָהּ אֵינָהּ יוֹצְאָה מִיָּדוֹ בַּיּוֹבֵל גְּאָלָהּ בְּנוֹ יוֹצְאָה לְאָבִיו בְּיוֹבֵל גְּאָלָהּ אַחֵר אוֹ אֶחָד מֵהַקְּרוֹבִים וּגְאָלָהּ מִיָּדוֹ יוֹצְאָה לַכֹּהֲנִים בַּיּוֹבֵל


גְּאָלָהּ אֶחָד מִן הַכֹּהֲנִים וַהֲרֵי הִיא תַּחַת יָדוֹ לֹא יֹאמַר הוֹאִיל וְהִיא יוֹצְאָה לַכֹּהֲנִים בַּיּוֹבֵל וַהֲרֵי הִיא תַּחַת יְדֵי הֲרֵי הִיא שֶׁלִּי אֶלָּא יוֹצְאָה מִתַּחַת יָדוֹ וּמִתְחַלֶּקֶת לְכׇל אֶחָיו הַכֹּהֲנִים




רש"י





	באמצע יובל. כלומר האי אחר אפי' אחר עשרים או שלשים שנה קאי ומאי פחות שנה דקאמר הכי קאמר הבא לגאול באמצע יובל וליתן סלע ופונדיון לשנים הבאים והיה עומד בניסן שהוא אמצע שנה לא יאמר חצי סלע וחצי פונדיון אני נותן משנה זו אלא נותן סלע ופונדיון שלם והיינו דקאמר אין גואלין בפחות משנה דכמה דלא נפקא לה כולה שתא לא מיגרע ליה כלל ולא יהיב גאולת חצי שנה אלא גאולת שנה שלימה: [שאין מחשבין חדשים עם ההקדש. כדאמרן שאם בא לגאלה חמש שנים וחצי לפני היובל אין מחשבין אותן ששה חדשים שיצאו משנה לשנה ששית אלא נותן ששה סלעים וששה פונדיונין]: השנים הנותרות. כל מה שנותר חשוב שנים: לעשות חדש שנה. לחשוב אותן חדשים שיצאו כאילו הן שנה והוי רווחא דידיה: והיכי דמי דאקדשה בפלגא דמ''ח. דאי חשבת לחדשים שיצאו ביציאה גמורה הוו להו פחות משתי שנים ואינה נגאלת בגירוע: מתני' בשעת היובל. בזמן שהיובל נוהג אבל בזמן שאין היובל נוהג פודה אותה בשוויה כשאר הקדישות: אין נמדדין עמה. והן נפדין בשווין והשאר לפי חשבון חמשים סלעים לבית כור: ואחד כל האדם. פודה בית חומר בחמשים שקל בין שהיא שוה אלף שקלים בין שאינה שוה אלא ה' שקלים: שהבעלים נותנין חומש. דכתיב ואם גאל יגאל את השדה המקדיש אותו וגו': גמ' כור זרע. שיכולין לזרוע בו כור: ולא כור תבואה. קרקע שקוצרין הימנו כור תבואה דהוי בציר מכור זרע טובא דבההוא לא בעי חמשים אלא לפי חשבון הזרע או שליש כור או רביע כור: מפולת יד. שזורעין ביד: ולא מפולת שוורים. שהיו רגילין לתת שקין מלאין זרע על השוורים ומנוקבין השקין מתחתיהן נקבין רחבים ומוליכין אותן ע''פ המחרישה והזרע נופל וגדולה קרקע המקבלת כור זרע במפולת יד שאינו עבה מקרקע המקבלת כור זרע במפולת זרע שוורים שהיא עבה: תנא. אין משערין בזרע מעובה שהוא הפסידו של פודה: ולא בזרע מידק. שהוא הפסד דהקדש דהוי בית כור גדול אלא בזריעה בינונית: מעובה. שנותנין בה זרע מרובה מידק שנותנין זרע מועט ובלע''ז קליי''ר: וליקדשו. הנך נקעים באנפי נפשייהו וליפרקו נמי לפי חשבון חמשים לבית כור ומה הנאה יש במה שאין נמדדים עמה הא אינהו נמי הכי מיפרקי: שדה מה ת''ל. ה''ל למיכתב ואם מאחוזתו יקדיש איש וגו': בענין הזה. בית כור שלם: לתך. חצי כור: תרקב. חצי סאה תרי וקב דהיינו שלש קבין שהן חצי סאה: נגאני. נקעים פחותין מי' נגאני דארעא ספלים של קרקע שהמים מתכנסין שם ועל שם הקרקע הם נקראים ואינן חשובין בפני עצמן וסלעים הנמוכין מעשרה שדרי דארעא מיקרו כמו שדרה של בהמה שגבוהה: אף מן ההקדש. דכי היכי דמיגרעא באותן שנים שעמדה בידו שלא הקדישה ה''נ מיגרעא מחמת אותן שנים שעמדה ביד הקדש משעת הקדש עד שעת פדיון: אי נמי לא אכלה. שלא זרע בה גזבר כלום ולא השכירה לשום אדם שהיתה לפניו ביד הקדש מנכה סלע ופונדיון לכל שנה ושנה מיובל שעבר עד שעת פדיון: מתני' אינה יוצאה מידו ביובל. להיות מתחלקת לכהנים כי היכי דהוה אי פריק לה איניש אחרינא דהוה נפקא ביובל מתחלקת לכהנים כדכתיב (ויקרא כז) והיה השדה בצאתו ביובל וגו': גאלה בנו יוצאה לאביו ביובל. ולא לכהנים כדיליף בברייתא בגמ': גאלה אחד מקרוביו. מיד גזבר ובא המקדיש וגאלה מיד קרובו יוצאה ביובל ומתחלקת לכהנים כי היכי דהוה נפיק מידיה דההוא קרוב דאתי האי מחמתיה: גאלה כהן. מיד גזבר לא יאמר הואיל ואם גאלה ישראל היתה יוצאה לי ולחביריי ביובל ועכשיו שהרי היא תחת ידי שגאלתיה אין לך כהן גדול ממני ותהא שלי:





תוספות





	דאקדשיה בפלגיה דארבעים ותמני. לאו דוקא נקט דאקדשיה דלא בהקדש תליא מילתא כי אם בגאולה: וליקדשו באפי נפשייהו. פירשתי בב''ב (דף קג.) וקדושין (דף סא.): (שייך לע''ב) ליעידה ולעבד עברי. וא''ת אמאי לא חשיב נמי לנחלה ואין לומר דמשום דלא ידעינן נחלה אלא מטעם זה שהוא קודם לשדה אחוזה כדאיתא בפרק יש נוחלין (ב''ב דף קח:) הא ליתא דאפילו יהא שוים בשאר דברים כמו עבד עברי ושדה אחוזה מכל מקום ליעידה הבן קודם לאח בקרא בהדיא ומיניה ידעינן שפיר נחלה לכן נראה לפרש דלא נקט אלא דלא שייכא באח כלל אבל נחלה שייכא באח מיהא היכא דליכא לא בן ולא בת (ולא אב):





רבינו גרשום

דכמה דלא מליא ליה שנה לא מגרעא ליה. כלומר שאם היתה ביד הקדש ה' שנים ומחצה ובא לגואלה לא יאמר אותן ה' שנים ומחצה שהיתה ביד הקדש איגרע כנגדו ו' שקלים ושש פונדיונין ואחשוב אותה חצי שנה כאילו היתה שלימה אלא יחשבנה עם השנים הנותרות עד היובל ליתן סלע ופונדיון לשנה להקדש בשבילה:



מאי קמ"ל דאין מחשבין חדשים עם ההקדש. כלומר דאם הקדישה ובחצי שנה גאלה לא יגרע כנגדו להקדש חצי סלע וחצי פונדיון:



הא בהדיא קתני. לה דאין מחשבין כלל:



אמר לך רב אין חדא מילתא היא ומה טעם קאמר הילכך מיהא ליכא למידק למעוטי שנת היובל עצמה:



אין מחשבין חדשים להקדש. שלא יחשוב עם ההקדש בחצי שנה או בח' חדשים כמו שהקדישה בסוף שנה לפחות כנגדם (למקדש) [להקד'] סלע ופונדיון או כנגד החדשים שעברו כדקתני בברייתא. שנים שלימות שלא היתה (ברשותו) [ברשות הקדש] אתה מחשב לפחות כנגדן סלע ופונדיון ולא כנגד חדשים אבל הקדש מחשב חדשים שנה כדמפרש בגמרא כגון דאקדשה בפלגא דארבעין ותמני דסד"א האי דאמרינן דאין מקדישין לגאול בגירוע פחות מב' שנים לפני היובל הני מילי כי אקדשה בסוף מ"ח אבל כי אקדשה בחצי מ"ח לימא דליהוי כמי שהקדישה בתחילת מ"ח דהוו ב' שנים לפני היובל ולגאל בגירוע קמ"ל דעבדינן הני חדשים שנה כאילו הקדישה בסוף מ"ח משום רווחא דהקדש דאינו גואל בגירוע אלא נותן נ' שקל להקדש והיינו אבל הקדש מחשב חדשים שנה וכן נמי אם עמדה ברשות הקדש עשר שנים ומחצה לא יחשוב המקדיש אלא עשר שנים ואותה חצי שנה יחשבנה בשנה שלימה עם השנים הנותרות ויתן בעד אותה חצי שנה נמי סלע ופונדיון כשנה שלימה עם השנים הנותרות עד היובל:



ת"ל וחשב לו הכהן מ"מ. שיחשוב (מ"מ כדי) שיהא ריוח להקדש:



בשעת היובל. בזמן שהיובל נוהג:



נותן. לאלתר לאחר היובל כשהוא גואלה מיד [ההקדש] נותן [בזרע] חומר שעורים נ' שקל:



כור זרע ולא כור תבואה. כלומר כשהוא מודד כמה כור יש בו מודד במקום שראוי לזרוע בו כור דהיינו יותר ממקום שיכול ליגדל בו כור תבואה לפי שגרגיר זרע יעשה שיבולת תבואה והיינו ריוח של מקדיש דאי אזיל בתר כור תבואה היה נותן הרבה שקלים אלא בתר כור זרע אזיל:



כור זרע. זרוע במפולת יד ולא זרוע במפולת שוורים [דהכי הוו זרעי במפולת שוורים] היו ממלאין שק [מלא דגן] והיו מניחין אותו ע"ג העגלה על הקנקן ובקנקן היה נקב והיה מושך העגלה ע"ג התלם והיה נופל הדגן דרך אותו נקב וכך היו זורעין בשוורים ועכשיו מי שזורע במפולת יד מפוזר יותר הזרע ותופש בית כור זרע במפולת יד מקום מרובה בשדה יותר מבמפולת שוורים לפי שאינו זורע בשוה אלא פעמים נופל הרבה ביחד מן הנקב ופעמים נופל מן הזרע מועט:



תני לוי. מפולת יד שאמרו:



לא מעובה. שמפילין הרבה ביחד דהיינו פסידא דמקדיש שירבו הכורים:



ולא מידק. שמפזר יותר מדאי שזה הפסד של הקדש שממעט בכורים אלא בינונים:



אין נמדדין עמה. מפני שהן רשות לעצמן:



שדה מה ת"ל. לכתוב ואם מאחוזתו יקדיש:



בענין הזה. בשיעור הזה זרע חומר שעורים בחמשים:



מנין. אם הקדיש שדה לתך וחצי לתך שצריך לפדות:



ת"ל שדה מ"מ. דקדשה:



דומיא דסלעים. דלאו בני זריעה [נינהו]:



אי הכי. כיון דאוקימתא דמליאין מים פחות מיכן נמי אמאי נמדדין עמה:



משום דנגאני ארעא מיקרו. ספלים של שדה שמשימין בהן מים כדי להשקותה ונחשבין כשדה וכן נמי סלעים פחותין מי' [שפנד"ש בלע"ז] שדרי דארעא מיקרו. שכך נמצאין הרבה בשדות ונחשבין כשדה:



ונגרע מערכך אף מן ההקדש. כלומר שכשם [שאם הקדישה עשר שנים לאחר היובל וגאלה לסוף עשרים שמנכה לו] אותן שנים שהיתה ברשות בעלים שאינו נותן מהם סלע ופונדיון כך אם אכלה הקדש שנה או שתים [או י'] מנכה לו סלע ופונדיון לכל אותן שנים שהיתה ברשות הקדש ואינו נותן סלע ופונדיון אלא מן השנים של אחר הפדיון תוך היובל:



ואם אמר הריני נותן דבר שנה בשנה. בכל שנה סלע ופונדיון אין שומעין לו [שנאמר וחשב לו הכהן את הכסף כמה מגיע לו ליתן עד היובל ויתנו ביחד]:



אחד הבעלים ואחד כל אדם. רשאין לפדות זרע חומר שעורים בנ' שקל:



אלא שהבעלים. מוסיפין על נ' שקל חומש שנא' ואם גאל יגאל את השדה המקדיש אותו ויסף חמישית כסף:



גאלה בנו. במקומו:



יוצא לאביו ביובל. ואינה יוצאה לכהניםא)אולי צ"ל והוי כמו שגאלה הוא בעצמו. (ואינו בא לההוא עצמו):



גאלה אחר או אחד מן הקרובים. וחזר זה המקדיש וגאלה מידו (אינה) יוצאה מידו ביובל:





רש"ש

רש"י ד"ה והיכי דמי. דאי חשבת לחדשים שיצאו שנה גמורה. כן העתיקו המגדל עוז. ונכון לפמש"כ בדבור הסמוך:



רש"י ד"ה אין נמדדין עמה. והן נפדין בשוויין. מש"כ התוי"ט ע"ז כבר כתבתי כו' שאינו מפרש במשנה כפי האמת שבגמרא. תמוה דאף לפי המסקנא דמוקמינן לה במלאים מים הוה הדין כן כדהביא לקמן מרשב"ם ותוס'. ומנ"ל למשוכי דעתיה לדעת הרמב"ם המוקשה כמש"כ לקמן:



רש"י ד"ה ולא מפולת שוורים. שהיו רגילין לתת שקין כו'. בב"מ (קה ב) פי' קצת בע"א. ואנכי כתבתי בע"ה בב"ב (יט) פי' אחר נכון בזה ע"ש:



רש"י ד"ה א"נ לא אכלה. ולא השכירה לשום אדם. תימה דמשמע דיכול גזבר להשכיר. והרי במגילה (כו ב) איתא דאפי' בהכנ"ס אסור להשכיר דבקדושתה קאי וע"ש בפרש"י. וכ"מ לעיל (ר"ד כא) ועי' בהרע"ב בפ"ו דשבועות מ"ה:



תד"ה ליעידה (בסופו). ולא אב. בגליון מח"ז וכ' שהוא ט"ס. וכ"נ מהצ"ק. ותמוה דהרי באמת אב קודם לאח כדאיתא שם בב"ב:





הגהות יעב"ץ

גמ' שאם אתה רוצה לעשות חדשים. נ"ב אגזבר קאי דהוא כהן המחשב לא השנים דבדידי' תליא מלתא שאם רואה לחשבון להקדש בחישוב חדשים לשנה הרי זה מחשב כדתנן אבל ההקדש מחשב והיינו בין לקולא בין לחומרא רק שיהא תועלת להקדש יכול לעשות כן להקדש היכי דמי כגון שהקדיש בפרדסית של סבסטי ודכוותה בא לגאול פחות מב' שנים לפני היובל יש להקדש לחשוב החדשים שיצאו ביציאה גמורה ולא מיפרקה אלא בחמישים כסף. ולקולא היכי דמי כגון שהקדיש שדהו מפני רעתה שאינה שוה דמי יציאתה ואין הנאה להקדש אם תשאר ביד גזבר ועכשיו אם יחשב חדשים שיצאו ביציאה גמורה ודאי לא יפרקנה בעלים בנ' כסף ויהא ההקדש נפסד אם נחמיר בכך לכן נתנה תורה רשות אפי' לחשוב חדשים להקל דהיינו כה"ג דמחשב החדשים הבאים לשנה והו"ל שני שנים לפני היובל ומפרקא בב' סלעים וב' פונדיונין כיון דניחא לי' להקדש בהכי אע"ג דהויא רווחא דידי' כדפרש' הכא ור"ל רווחא דמקדיש והא היא דמקפרש אהך ברייתא טפי ממתני' ובהכי ניחא טפי דנקט תלמודא דאקדשה וכו' אע"ג דודאי לאו בהקדש תלי מילתא אלא בשעת גאולה כדכתבו התוס' מ"מ מילתא אגב אורחא הוא דנקט דכה"ג לא חייס המקדיש על נכסיו ועביד לאקדושי' אפי' פחות מב' שנים ונכון הדבר מאוד בעז"ה ונתיישב פרש"י היטב שלא יהי' דבריו סותרים זא"ז ממילא גם הרמב"ם מוצל מהשגת הראב"ד ושלא יהי' תימה בדבריו:

